ลงทะเบียนคนจนคาดยอดพุ่ง14ล้าน
แบงก์ออมสิน กับ ธ.ก.ส. พร้อมรับมือคนลงทะเบียนผู้มีรายได้น้อยรอบ 2 คาดยอดรวมทะลุ 14 ล้านราย
16 มี.ค. 2560

แบงก์ออมสิน กับ ธ.ก.ส. พร้อมรับมือคนลงทะเบียนผู้มีรายได้น้อยรอบ 2 คาดยอดรวมทะลุ 14 ล้านรายนายชาติชาย พยุหนาวีชัย ผู้อำนวยการธนาคารออมสิน เปิดเผยว่า ในการลงทะเบียนเพื่อรับสวัสดิการแห่งรัฐหรือลงทะเบียนผู้มีรายได้น้อยรอบที่ 2 วันที่ 3 เม.ย.-15 พ.ค.นี้ คาดว่าน่าจะมีผู้มาลงทะเบียนประมาณ 4 ล้านคน เมื่อเทียบกับ 2.5 ล้านคนในรอบแรกทั้งนี้ ธนาคารเตรียมจ้างพนักงานและลูกจ้างชั่วคราว 1,500-2,000 คน พร้อมซื้อเครื่องอ่านชิปในบัตรประชาชน สาขาละ 8 เครื่อง เพื่ออำนวยความสะดวกในการกรอกข้อมูลประชาชน ลดความผิดพลาดรายงานข่าวจากธนาคารเพื่อการ เกษตรและสหกรณ์การเกษตร (ธ.ก.ส.) ระบุว่า คาดว่าจะมีผู้มาลงทะเบียนผ่าน ธ.ก.ส.สูงถึง 10 ล้านคน เทียบกับ 4.5 ล้านคน ในการลงทะเบียนรอบแรก จึงได้ว่าจ้างพนักงานชั่วคราว 2,000 คนมารับการลงทะเบียน พร้อมทั้งประสานสาขาให้จัดชุดเคลื่อนที่ไปรับลงทะเบียนชาวบ้าน และเกษตรกรถึงชุมชน พร้อมทั้งรวบรวมข้อมูลมาเชื่อมเข้าระบบกลางของ ธ.ก.ส.อีกครั้ง